open-index/open-wikipedia-markdown huggingface dataset:
Βήτα Νοτίου Στεφάνου

Ο **β (βήτα) Νοτίου Στεφάνου** (διεθνώς *Beta&nbsp;Coronae Australis*, *β&nbsp;CrA*) είναι ο φωτεινότερος (όπως φαίνεται από τη Γη) αστέρας στον αστερισμό Νότιο Στέφανο. Είναι ορατός εύκολα με γυμνό μάτι μόνο σε σκοτεινούς τόπους και ασέληνες νύκτες, όντας αστέρας τετάρτου μεγέθους σε οπτικό φαινόμενο μέγεθος.

Το φως του αστέρα εμφανίζεται κίτρινο-πορτοκαλί, καθώς ο φασματικός τύπος του είναι ενός πορτοκαλί λαμπρού γίγαντα με ενεργό θερμοκρασία 4.771&nbsp;K., δείκτη χρώματος (B−V) = +1,20 και ασυνήθιστα μεγάλη περιεκτικότητα σε κυάνιο. Ο β Νοτίου Στεφάνου βρίσκεται σε απόσταση περίπου 470&nbsp;έτη φωτός από τον Ήλιο και τη Γη με βάση την παράλλαξή του και απομακρύνεται από εμάς με ακτινική ταχύτητα +2,7&nbsp;χιλιόμετρα ανά δευτερόλεπτο (περίπου 9.700 χιλιόμετρα την ώρα).

Ο β Νοτίου Στεφάνου είναι ένας ηλικιωμένος αστέρας, που έχει εξαντλήσει τα αποθέματα υδρογόνου στον πυρήνα του και για αυτό έχει διασταλεί ώστε να έχει διάμετρο 41 φορές μεγαλύτερη από τη διάμετρο του Ήλιου. Εξαιτίας της μεγάλης του επιφάνειας έχει απόλυτη λαμπρότητα περίπου 694 φορές μεγαλύτερη της λαμπρότητας του Ήλιου, που αντιστοιχεί σε απόλυτο μέγεθος −1,71.

## Δείτε επίσης
* Κατάλογος αστέρων του Νοτίου Στεφάνου

## Παραπομπές

Κατηγορία:Λαμπροί γίγαντες τύπου K
Κατηγορία:Νότιος Στέφανος (αστερισμός)
Αλδονικά οξέα

[thumb|right|275px|Η δομή του [Γλυκονικό οξύ|γλυκονικού οξέος, αλδονικού οξέος που αποτελεί παράγωγο της γλυκόζης.]]
Τα **αλδονικά οξέα** είναι μια οικογένεια από σακχαρικά οξέα, που δημιουργούνται από οξείδωση της αλδεϋδομάδας μιας αλδόζης, οπότε προκύπτει η χαρακτηριστική ομάδα των καρβοξυλικών οξέων. Επομένως ο γενικός χημικός τύπος τους είναι **HOOC-(CHOH)<sub>n</sub>-CH<sub>2</sub>OH**. Η οξείδωση της ακραίας ομάδας του υδροξυλίου αντί της ακραίας αλδεϋδομάδας παράγει ένα ουρονικό οξύ, ενώ η οξείδωση αμφότερων των άκρων δίνει ένα αλδαρικό οξύ.

Συνήθως τα αλδονικά οξέα παρασκευάζονται με οξείδωση της αλδόζης με βρώμιο. Γενικώς βρίσκονται στη μορφή λακτόνης, με τη δομή του δακτυλίου ουσιαστικά ίδια με την κυκλική μορφή ημιακετάλης του αρχικού σακχάρου, στην οποία και αυτό βρίσκεται συνήθως. Ωστόσο, σε αντίθεση με τις ημιακετάλες, οι λακτόνες δεν έχουν χειρομορφικό ανωμερικό άτομο άνθρακα και δεν μπορούν να σχηματίσουν γλυκοσιδικούς δεσμούς.

Αλδονικά οξέα βρίσκονται σε πολλά βιολογικά συστήματα ως προϊόντα της οξειδώσεως των αλδοζών από αντιδρώντα του Benedict ή του Fehling. Οι λακτόνες τους είναι σημαντικά ενδιάμεσα παράγωγα στη σύνθεση σακχάρων κατά Kiliani-Fischer.

Η ονοματολογία των αλδονικών οξέων και των αντίστοιχων λακτονών τους βασίζεται στην αντικατάσταση της καταλήξεως-επιθέματος «-όζη» με το «-ονικό οξύ» ή το «-ονολακτόνη», αντιστοίχως. Π.χ. η D-γλυκόζη οξειδώνεται προς D-γλυκονικό οξύ και D-γλυκονολακτόνη.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 721

Κατηγορία:Καρβονικά οξέα
Κατηγορία:Υδατάνθρακες
Αρμάχα Ηρακλείου

Η **Αρμάχα** είναι οικισμός της τοπικής κοινότητας Γερακίου, της δημοτικής ενότητας (τέως δήμου) Καστελλίου, του Δήμου Μινώα Πεδιάδας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πεδιάδας του νομού Ηρακλείου, στο γεωγραφικό διαμέρισμα Κρήτης.

## Γεωγραφία
Η Αρμάχα είναι ορεινός οικισμός στο ανατολικό τμήμα του νομού Ηρακλείου. Βρίσκεται κοντά στις δυτικές υπώρειες της Δίκτης, πάνω στον επαρχιακό δρόμο προς Αμαριανό και σε μέσο σταθμικό υψόμετρο 490. Απέχει 39 χλμ. περίπου ΝΑ. του Ηρακλείου.

## Πληθυσμός

## Διοικητικές μεταβολές έως τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Τεφελίου του νομού Ηρακλείου. Με το ΦΕΚ 244Α - 04/12/1997 αποσπάστηκε από τον δήμο Τεφελίου και προσαρτήθηκε στον δήμο Αστερουσίων. Με το ΦΕΚ 87Α - 07/06/2010 αποσπάστηκε από τον δήμο Αστερουσίων και προσαρτήθηκε στον δήμο Αρχανών-Αστερουσίων.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου
Ασσούβα

Η **Ασσούβα** ήταν μια συνομοσπονδία 22 αρχαίων κρατών της δυτικής Ανατολίας που σχηματίστηκε γύρω στο 1400 π.Χ. για να αντιταχθεί στην Χεττιτική Αυτοκρατορία, από την οποία ηττήθηκαν επί Τουδαλίγια Α'. Το κράτος που διαδέχτηκε την Ασσούβα στην ίδια περιοχή ονομάστηκε Αρζάβα από τους Χετταίους. Έχει προταθεί πως το όνομα Ασσούβα μπορεί να συνδέεται με το αρχαιοελληνικό τοπωνύμιο Ἀσία.

Οι σύγχρονοι μελετητές συχνά τοποθετούσαν την Ασσούβα μόνο στη βορειοδυτική γωνία της Ανατολίας, μια περιοχή βόρεια ή βορειοδυτικά της μελλοντικής Αρζάβας. Αυτή η υπόθεση καθιστά την συμπερίληψη της Καρίας και της Λυκίας στην Ασσούβα προβληματική, δεδομένου ότι αυτές βρίσκονται στην νοτιοδυτική Ανατολία. Η συμπερίληψη αυτών των κρατών θα σήμαινε πως η Ασσούβα περιελάμβανε περιοχές βόρεια και νότια της Αρζάβας. Ωστόσο, η συνομοσπονδιακή ένωση της Ασσούβας μπορεί να περιελάμβανε κράτη σε δύο ή περισσότερες γεωγραφικά ξεχωριστές περιοχές που δεν είχαν κοινά χερσαία σύνορα.

## Ιστορία
Η συνομοσπονδία αναφέρεται μόνο αποσπασματικά σε σωζόμενες επιγραφές. Δεδομένου ότι ο Τουδαλίγιας Δ΄ αντιμετώπισε αναστάτωση στα σύνορά του γύρω στο 1250 / 1200 π.Χ., οι εξεγέρσεις της Ασσούβας είχαν χρονολογηθεί στην εποχή του Τουδαλίγια Δ΄. Οι πιο σύγχρονες απόψεις χρονολογούν την Ασσούβα νωρίτερα στην εποχή ενός παλαιότερου Τουδαλίγια, νωρίτερα από τον Σουπιλουλιούμα Α΄ και συνεπώς νωρίτερα από το 1350 π.Χ.

Αποσπάσματα από Χεττιτικές επιγραφές αφήνουν να εννοηθεί πως η αντι-Χεττιτική εξέγερση της Ασσούβας είχε έναν βαθμό υποστήριξης από τους Μυκηναίους (Αχαιούς, Χεττιτικά: *Ahhiyawa*). Έχει υποτεθεί πως τα θρυλικά γεγονότα που διαδραματίζονται πριν και κατά την διάρκεια της Ιλιάδας του Ομήρου αντλούν την έμπνευσή τους από τις επιδρομές Μυκηναίων στρατιωτών που συμμετείχαν στην εξέγερση.

## Δείτε επίσης
*Βιλούσα
*Αλαξάντου
*Χετταίοι

## Παραπομπές


Κατηγορία:Κράτη στην Αρχαία Μικρά Ασία
Κατηγορία:Πρώην συνομοσπονδίες
Μητροπολίτης Κασσανδρείας Νικόδημος

Ο **Μητροπολίτης Κασσανδρείας Νικόδημος** (κατά κόσμον *Κωνσταντίνος Κορακής*, Απολλωνία Σίφνου, 1942), είναι Έλληνας ιεράρχης της Εκκλησίας της Ελλάδος. Είναι μητροπολίτης της Ιεράς Μητροπόλεως Κασσανδρείας από τον Ιανουάριο του 2001.

## Βιογραφία
Ο κατά κόσμον Κωνσταντίνος Κορακής γεννήθηκε το 1942 στην Απολλωνία Σίφνου. Είναι τέκνο της Άννας και του Ελευθερίου Κορακή. Αφού παρακολούθησε τις εγκύκλιες σπουδές του, σπούδασε θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών, απ'όπου έλαβε και πτυχίο το 1967.

Στις 6 Αυγούστου 1965 χειροτονήθηκε διάκονος από τον Επίσκοπο Θαυμακού Χρυσόστομο (μετέπειτα μητροπολίτη Μεσσηνίας), και το 1969 χειροτονήθηκε πρεσβύτερος από τον Μητροπολίτη Πειραιώς Χρυσόστομο. Υπηρέτησε ως γραμματέας της Ιεράς Μητροπόλεως Πειραιώς και ως προϊστάμενος του Ιερού Ναού Αγίου Βασιλείου Πειραιώς από το 1969 έως το 1974. Από το 1974 έως το 2001 υπηρέτησε ως Πρωτοσύγκελλος και ιεροκήρυκας της Ιεράς Μητροπόλεως Νέας Κρήνης και Καλαμαριάς.

Στις 12 Ιανουαρίου 2001 εξελέγη Μητροπολίτης Κασσανδρείας, από την Ιερά Σύνοδο της Εκκλησίας της Ελλάδος (με 62 ψήφους στο τριπρόσωπο και 55 ψήφους, μεταξύ των πρώτων). Χειροτονήθηκε την επομένη, 13 Ιανουαρίου, στον Μητροπολιτικό Ναό Αθηνών από τον Αρχιεπίσκοπο Χριστόδουλο. Ενθρονίστηκε στον Πολύγυρο στις 18 Φεβρουαρίου.

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

## Παραπομπές


## Εξωτερικοί σύνδεσμοι
* Ιστοσελίδα Ι.Μ. Κασσανδρείας

Νικοδημος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ασπίδα Πάκκου 1955

Η **Ασπίδα Πάκκου 1955** ήταν η 5η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, ΑΕΛ Λεμεσού, και η κυπελλούχος Κύπρου, ΕΠΑ Λάρνακας. Το παιχνίδι έγινε στο Παλιό Γ.Σ.Π. στη Λευκωσία. 

Η επίσημη ονομασία της διοργάνωσης ήταν **Ασπίδα Χρυσόστομου Ιωαννίδη Πάκκου,** προς τιμή του παλαιού ποδοσφαιριστή και διοικητικού στελέχους του ΑΠΟΕΛ Χρυσόστομου Ιωαννίδη (γνωστός ως Πάκκος), ο οποίος απεβίωσε το 1950.

Η ΕΠΑ Λάρνακας κέρδισε τον αγώνα, νικώντας την ΑΕΛ Λεμεσού με 3-2 στην παράταση.

## Αγώνας

### Λεπτομέρειες

## Παραπομπές

## Βιβλιογραφία
*
*
*

1955
Κατηγορία:Ποδόσφαιρο το 1955
Βύβων

δεξιά|μικρογραφία|300x300εσ|Η επιγραφή στον λίθο του Βύβωνος όπου καταγράφεται η επίδοσή του.
Ο **Βύβων** ήταν αθλητής που έζησε στην Αρχαία Ελλάδα τον 6ο αι. π.Χ. Η μοναδική πηγή πληροφόρησης για αυτόν είναι μια επιγραφή χαραγμένη σε λίθο που εντοπίστηκε στην περιοχή του Πελόπιου, κοντά στην Αρχαία Ολυμπία. Από την επιγραφή προκύπτει πως ο Βύβων ήταν αθλητής άρσης βαρών με αξιωσημείωτες επιδόσεις. Η επιγραφή που φέρει το όνομά του βρέθηκε σε έναν ογκόλιθο από γρανίτη με δύο βαθιές εγκοπές λαξευμένες σε αυτόν, ώστε να σχηματίζουν λαβή με σκοπό να μπορεί να χρησιμοποιηθεί η πέτρα ως ελεύθερο βάρος. Το βάρος της πέτρας υπολογίζεται στα 143,5 κιλά και φέρει την εξής επιγραφή:

Στην συγκεκριμένη απόδοση ο λίθος φαίνεται σαν να μιλά σε πρώτο πρόσωπο, ενώ με μια εναλλακτική προσέγγιση η επιγραφή μπορεί να αποδοθεί ως "...ΥΠΕΡΚΕΦΑΛΑΣ  ΥΠΕΡΕΒΑΛΕΤΟ..." που θα μεταφραζόταν ως *Ο Βύβων τον ανύψωσε με το ένα χέρι πάνω από το κεφάλι*. Κατ' άλλους το τελευταίο σημείο της επιγραφής "...ΟΦΟ[Λ]Α" μπορεί να αποδοθεί ως *ο [υιός του] Φόλα*.

Στους αρχαίους Ολυμπιακούς αγώνες η άρση βαρών δεν αποτελούσε ολυμπιακό άθλημα, αλλά χρησίμευε ως άσκηση προθέρμανσης για τους αθλητές και συμπεριλαμβανόταν μόνο σε τοπικούς αγώνες. Το κατόρθωμα του Βύβωνα ωστόσο κρίθηκε αξιοθαύμαστο και επιλέχθηκε να αποτυπωθεί πάνω στον λίθο. Ο λίθος σήμερα εκτίθεται στο Αρχαιολογικό Μουσείο Ολυμπίας.

## Παραπομπές



Κατηγορία:Αρχαίοι Έλληνες αθλητές
Ασπίδα ΚΟΠ 2001

Η **Ασπίδα ΚΟΠ 2001** ήταν η 32η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, Ομόνοια, και ο κυπελλούχος Κύπρου, Απόλλων. Το παιχνίδι έγινε στο Νέο Γ.Σ.Π. στη Λευκωσία. 

Η Ομόνοια κέρδισε τον αγώνα νικώντας τον Απόλλωνα με 1-0.

## Αγώνας

### Λεπτομέρειες

## Παραπομπές

2001
Κατηγορία:Ποδόσφαιρο το 2001
Υπουργείο Άμυνας (Ηνωμένο Βασίλειο)

Το **Υπουργείο Άμυνας του Ηνωμένου Βασιλείου** (αγγλικά: ***Ministry of Defence***, συντ. ***MoD***), είναι εκτελεστικό τμήμα της Κυβέρνησης του Ηνωμένου Βασιλείου, αρμόδιο για την εφαρμογή της αμυντικής και πολεμικής πολιτικής της Βρετανικής κυβέρνησης, καθώς και επίσης αποτελεί το αρχηγείο των Βρετανικών Ενόπλων Δυνάμεων.

Κύριος στόχος του Υπουργείου Άμυνας, είναι η υπεράσπιση του Ηνωμένου Βασιλείου της Μεγάλης Βρετανίας και της Βορείου Ιρλανδίας και των συμφερόντων του. Επίσης, είναι αρμόδιο για την ενίσχυση της διεθνούς ειρήνης και της σταθερότητας. Επιπλέον, διαχειρίζεται την καθημερινή λειτουργία των Ενόπλων Δυνάμεων, πραγματοποιεί σχεδιασμό έκτακτης ανάγκης και είναι αρμόδιο για τις αμυντικές προμήθειες της χώρας. Τέλος, λόγω των αποθεμάτων σε πυρηνικά όπλα, το Υπουργείο είναι αρμόδιο για την παροχή πυρηνικής αποτροπής.

Από τις 24 Ιουλίου 2019, ο βουλευτής του Συντηρητικού Κόμματος, **[[Μπεν Ουάλας]]**, υπηρετεί υπό την κυβέρνηση του Μπόρις Τζόνσον, ως Γραμματέας του Κράτους επί της Άμυνας του Ηνωμένου Βασιλείου.

## Παραπομπές


Κατηγορία:Κυβέρνηση του Ηνωμένου Βασιλείου
Κατηγορία:Υπουργεία Άμυνας
Παγκόσμιο Πρωτάθλημα Στίβου 2022 – Δισκοβολία γυναικών

Η **[[δισκοβολία]] γυναικών** στο Παγκόσμιο Πρωτάθλημα Στίβου 2022 πραγματοποιήθηκε στο Χέιγουορντ Φιλντ στις 18 και 20 Ιουλίου.

## Ρεκόρ

## Πρόγραμμα
Το πρόγραμμα είναι σε τοπική ώρα (UTC-7).

## Αποτελέσματα
### Προκριματικός γύρος
Πρόκριση: 64,00 μ (Q) ή οι 12 καλύτερες αθλήτριες (q).

### Τελικός

## Παραπομπές

Δισκοβολια Γυ
Ασπίδα ΚΟΠ 2002

Η **Ασπίδα ΚΟΠ 2002** ήταν η 33η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, ΑΠΟΕΛ, και η κυπελλούχος Κύπρου, Ανόρθωση. Το παιχνίδι έγινε στο Νέο Γ.Σ.Π. στη Λευκωσία. 

Ο ΑΠΟΕΛ κέρδισε τον αγώνα νικώντας την Ανόρθωση με 6-3.

## Αγώνας

### Λεπτομέρειες

## Παραπομπές

2002
Κατηγορία:Ποδόσφαιρο το 2002
Ασπίδα ΚΟΠ 2003

H **Ασπίδα ΚΟΠ 2003** ήταν η 34η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, Ομόνοια, και η κυπελλούχος Κύπρου, Ανόρθωση. Το παιχνίδι έγινε στο Νέο Γ.Σ.Π. στη Λευκωσία. 

Η Ομόνοια κέρδισε τον αγώνα νικώντας την Ανόρθωση με 3-2.

## Αγώνας

### Λεπτομέρειες

## Παραπομπές

2003
Κατηγορία:Ποδόσφαιρο το 2003
Άλεν Όμιτς

Ο **Άλεν Όμιτς** (γεννήθηκε στις 6 Μαΐου 1992) είναι Σλοβένος επαγγελματίας καλαθοσφαιριστής της Τσεντεβίτα Ολίμπια της 1ης Αδριατικής .

## Επαγγελματική σταδιοδρομία
Ο Όμιτς ξεκίνησε να παίζει επαγγελματικό μπάσκετ με την Ζλάτορογκ Λάσκο. Το 2009, υπέγραψε με τη Ζλάτορογκ και έμεινε στον σύλλογο για τρεις χρονιές μέχρι το 2012.

Στις 30 Αυγούστου 2012, ο Όμιτς υπέγραψε τετραετές συμβόλαιο με την Ουνιόν Ολίμπια . 

Τον Ιούλιο του 2014, ο Όμιτς εντάχθηκε στους Μπρούκλιν Νετς για το Σάμερ Λιγκ του ΝΒΑ του 2014 .  Επέστρεψε στο Σάμερ Λιγκ την επόμενη χρονιά, για τους Ντένβερ Νάγκετς .

Την 1η Αυγούστου 2015, ο Όμιτς υπέγραψε διετές συμβόλαιο με την Γκραν Κανάρια .  Έκανε καλή εντύπωση με την Γκραν Κανάρια από την αρχή και επιλέχθηκε στην πρώτη ομάδα του EuroCup της αγωνιστικής περιόδου.

Στις 28 Ιουνίου 2016, ο Όμιτς υπέγραψε διετές συμβόλαιο με την τουρκική Εφές Αναντολού .  Στις 16 Ιανουαρίου 2017, άφησε την Εφές και υπέγραψε με την ισπανική Ουνικάχα Μάλαγα για το υπόλοιπο της χρονιάς.  Τον Απρίλιο του 2017, κέρδισε το EuroCup με την Ουνικάχα αφού κέρδισε τη Βαλένθια στον τελικό . 

Στις 28 Ιουλίου 2017, ο Όμιτς υπέγραψε με την ισραηλινή  Χάποελ Ιερουσαλήμ για την περίοδο 2017–18.  Στις 20 Ιανουαρίου 2018, άφησε τη Χάποελ και υπέγραψε με τον Ερυθρό Αστέρα για το υπόλοιπο της χρονιάς . 

Στις 2 Ιανουαρίου 2019, υπέγραψε με την Ολίμπια Μιλάνο για το υπόλοιπο της αγωνιστικής περιόδου. 

Στις 24 Ιουνίου 2019, υπέγραψε με τη Ζοβεντούτ Μπανταλόνα της 1ης Ισπανίας .  Ο Όμιτς είχε κατά μέσο όρο 11,1 πόντους και 6,5 ριμπάουντ ανά αγώνα. Στις 11 Σεπτεμβρίου 2020, υπέγραψε με την ΖΛ Μπουργκ Μπασκέτ της 1ης Γαλλίας.  Ο Όμιτς είχε μέσο όρο 11,4 πόντους, 9,0 ριμπάουντ και 1,9 ασίστ ανά παιχνίδι. Στις 23 Νοεμβρίου 2021, υπέγραψε με την Τσεντεβίτα Ολίμπια της 1ης Αδριατικής . 

## Διεθνής πορεία
Ο Όμιτς έκανε την πρώτη συμμετοχή του για την εθνική ομάδα της Σλοβενίας στο Παγκόσμιο Κύπελλο Καλαθοσφαίρισης της FIBA του 2014 .  Εκπροσώπησε επίσης τη Σλοβενία στο Ευρωπαϊκό Πρωτάθλημα Καλαθοσφαίρισης του 2015, όπου αποκλείστηκε από τη Λετονία στην φάση των 16 της διοργάνωσης.  

## Παραπομπές


## Εξωτερικοί σύνδεσμοι

* Ο Άλεν Όμιτς στο aba-liga.com
* Ο Άλεν Όμιτς στο eurobasket.com
* Ο Άλεν Όμιτς στο euroleague.net
* Ο Άλεν Όμιτς στο fiba.com

Κατηγορία:Καλαθοσφαιριστές Πρωταθλήματος Ισπανίας
Κατηγορία:Σέντερ
Κατηγορία:Καλαθοσφαιριστές Ζενές Λαΐκ ντε Μπουρ-αν-Μπρες
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Μπούντουτσνοστ Ποντγκόριτσα
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Παγκοσμίου Πρωταθλήματος 2014
Μάρκο Ραντοβάνοβιτς

Ο **Μάρκο Ραντοβάνοβιτς** (    , γεννήθηκε στις 3 Απριλίου 1996) είναι Σέρβος επαγγελματίας καλαθοσφαιριστής της Τσεντεβίτα Ολίμπια της 1ης Σλοβενίας .

## Πρώιμη πορεία
Ο Ραντοβάνοβιτς αναπτύχθηκε στα νεανικά τμήματα της KK Μλάντοστ Τσάτσακ. Το 2013, εντάχθηκε στην ομάδα κάτω των 18 του Ερυθρού Αστέρα .  Κέρδισε την Ευρωλίγκα Νέων το 2014 . 

## Επαγγελματική σταδιοδρομία
Τον Απρίλιο του 2014, ο Ραντοβάνοβιτς υπέγραψε τετραετές επαγγελματικό συμβόλαιο με τον Ερυθρό Αστέρα .   Πριν από την περίοδο 2014-15 δόθηκε δανεικός στην ΦΜΠ όπου έπαιξε για δύο χρονιές. Το καλοκαίρι του 2016, ο Ραντοβάνοβιτς δόθηκε δανεικός στην ομάδα της γενέτειράς του Μπόρατς για την περίοδο 2016–17.  Τον Ιούνιο του 2017, ο Ραντοβάνοβιτς δόθηκε δανεικός στην ΦΜΠ.

Στις 2 Ιουλίου 2021, υπέγραψε με την Τσεντεβίτα Ολίμπια της 1ης Σλοβενίας . 

## Πορεία στην Εθνική Ομάδα
Ο Ραντοβάνοβιτς ήταν μέλος της σερβικής ομάδας παίδων που κατέκτησε το χάλκινο μετάλλιο στο Ευρωπαϊκό Πρωτάθλημα Καλαθοσφαίρισης Παίδων της FIBA το 2012 στη Λετονία και τη Λιθουανία . Σε τέσσερα παιχνίδια στην διοργάνωση, είχε μέσο όρο 2,8 πόντους και 3,8 ριμπάουντ ανά παιχνίδι.  Ο Ραντοβάνοβιτς ήταν μέλος της σερβικής ομάδας εφήβων που κέρδισε το ασημένιο μετάλλιο στο Ευρωπαϊκό Πρωτάθλημα Καλαθοσφαίρισης Εφήβων της FIBA το 2014 στο Ικόνιο της Τουρκίας. Σε εννέα παιχνίδια στην διοργάνωση, είχε μέσο όρο 5,2 πόντους, 4,2 ριμπάουντ και 0,4 ασίστ ανά αγώνα.  Ο Ραντοβάνοβιτς ήταν μέλος της σερβικής ομάδας νέων ανδρών που συμμετείχε στο Ευρωπαϊκό Πρωτάθλημα Καλαθοσφαίρισης Νέων Ανδρών της FIBA το 2016 στο Ελσίνκι της Φινλανδίας. Σε εννέα παιχνίδια στην διοργάνωση, είχε μέσο όρο 4,4 πόντους, 1,4 ριμπάουντ και 0,9 ασίστ ανά παιχνίδι. 

## Παραπομπές


## Εξωτερικοί σύνδεσμοι
* Προφίλ στο eurobasket.com
* Προφίλ στο euroleague.net

Κατηγορία:Σέρβοι καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Μπόρατς Τσάτσακ
Κατηγορία:Καλαθοσφαιριστές Αδριατικής Λίγκας
Κυβέρνηση Τζόνσον

Ο Μπόρις Τζόνσον κατά την διάρκεια της πρωθυπουργίας του, σχημάτισε δύο κυβερνήσεις: 
* Κυβέρνηση Μπόρις Τζόνσον 2019
* Δεύτερη κυβέρνηση του Μπόρις Τζόνσον
Γιούριτσα Γκόλεματς

Ο **Γιούριτσα Γκόλεματς** (29 Μαΐου 1977) είναι Σλοβένος επαγγελματίας προπονητής καλαθοσφαίρισης και πρώην παίκτης, γεννημένος στην Κροατία. Επί του παρόντος είναι ο επικεφαλής προπονητής της Τσεντεβίτα Ολίμπια της 1ης Σλοβενίας, της 1ης Αδριατικής και του EuroCup.

Έχει ύψος 2,09 μέτρων και βάρος 102 κιλών. Μπορεί να παίξει και στις  θέσεις των φόργουορντ και του σέντερ .

## Επαγγελματική σταδιοδρομία
Στην επαγγελματική σταδιοδρομία του ο Γκόλεματς είχε παίξει με τους εξής συλλόγους: Ζρίνιεβατς, Ουνιόν Ολίμπια, Γκεοπλίν Σλοβάν, Εφές Πίλσεν, Τσιμπόνα, Ουράλ Γκρέιτ, Χάποελ Ιερουσαλήμ, Παρί-Λεβαλουά, Πανελλήνιος, Βίρτους Ρόμα, Παναθηναϊκός, Ζαντάρ, Κολοσσός Ρόδου, Άλμπα Βερολίνου, Σιντιγκάς Αβελίνο και Κρκα . Αποσύρθηκε από το επαγγελματικό μπάσκετ τον Ιανουάριο του 2013 μετά από τραυματισμό στο γόνατο.

Διεθνώς, ο Γκόλεματς έπαιξε για την εθνική ομάδα ανδρών της Σλοβενίας στα Ευρωμπάσκετ του 2003, του 2005 και του 2009 .

## Προπονητική πορεία
Ο Γκόλεματς ξεκίνησε την προπονητική πορεία του ως βοηθός προπονητή του Σλάβεν Ρίματς στη Τσιμπόνα, τον Νοέμβριο του 2013. Η εκπληκτική νίκη στο φάιναλ φορ της 1ης Αδριατικής της περιόδου 2013–14 στο Βελιγράδι   ακολουθήθηκε από μία σειρά άσχημων αποτελεσμάτων που οδήγησαν στην απόλυση των Ρίματς και Γκόλεματς τον Δεκέμβριο του 2015. 

Το 2016, ο Γκόλεματς ορίστηκε βοηθός προπονητή της εθνικής ομάδας της Γεωργίας και επικεφαλής προπονητής της Ταϊφούν Σεντιούρ της 1ης Σλοβενίας . 

Τον Μάιο του 2017, ο Γκόλεματς ορίστηκε επικεφαλής προπονητής της Κόπερ Πριμόρσκα .  Στην εναρκτήρια χρονιά του με τον σύλλογο, η Πριμόρσκα κέρδισε τα πρώτα τρόπαια στην ιστορία της, συμπεριλαμβανομένου του Κυπέλλου Σλοβενίας και του Σούπερ Καπ . Το 2019, η Πριμόρσκα κατάφερε να κατακτήσει τη δεύτερη κατηγορία Αδριατικής, με αποτέλεσμα να προβιβαστεί στην πρώτη κατηγορία . Εκτός από αυτή την επιτυχία, ο σύλλογος κέρδισε επίσης τον πρώτο εγχώριο τίτλο πρωταθλήματος και το δεύτερο εγχώριο κύπελλο στην ιστορία.   Στις 20 Δεκεμβρίου 2019, ο Γκόλεματς παραιτήθηκε από την Κόπερ Πριμόρσκα. 

Στις 27 Ιανουαρίου 2020, ο Γκόλεματς ορίστηκε επικεφαλής προπονητής της σλοβενικής Τσεντεβίτα Ολίμπια, μετά την αποχώρηση του πρώην συναδέλφου του, Σλάβεν Ρίματς. 

## Βιβλιογραφικές αναφορές

## Εξωτερικοί σύνδεσμοι
* 
* Προφίλ Eurocup
* Προφίλ Αδριατικού Πρωταθλήματος
* Προφίλ Basketpedya.com 
* Γαλλικά στατιστικά LNB
* Προφίλ TBLStat.net

Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές ΚΚ Κρκα
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Σέντερ
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Άλμπα Βερολίνου
Μίρο Αλίλοβιτς

Ο **Μίρσαντ "Μίρο" Αλίλοβιτς** (γεννήθηκε στις 28 Φεβρουαρίου 1977) είναι Σλοβένος επαγγελματίας προπονητής καλαθοσφαίρισης, ο οποίος είναι βοηθός προπονητή στην Τσεντεβίτα Ολίμπια της 1ης Σλοβενίας, της 1ης Αδριατικής και του EuroCup .

## Προπονητική σταδιοδρομία
Ο Αλίλοβιτς ήταν προπονητής των σλοβενικών Γκεοπλίν Σλοβάν και Ουνιόν Ολίμπια .

Στις 10 Απριλίου 2019, ο Αλίλοβιτς ορίστηκε επικεφαλής προπονητής της σερβικής Ντινάμικ Βελιγραδίου .   Τον Φεβρουάριο του 2021, η Ντινάμικ Βελιγραδίου χώρισε τους δρόμους της μαζί του. 

## Βιβλιογραφικές αναφορές

## Εξωτερικοί σύνδεσμοι
* Προφίλ προπονητή 1 στο eurobasket.com
* Προφίλ προπονητή 2 στο eurobasket.com

Κατηγορία:Προπονητές καλαθοσφαίρισης ΚΚ Ολίμπια
Devuan

Το **Devuan GNU+Linux** (ή απλώς **Devuan**) είναι λειτουργικό σύστημα και διανομή βασισμένη στον πυρήνα Linux. Αποτελεί παρακλάδι της διανομής Debian.

Το κύριο χαρακτηριστικό της διανομής είναι ότι προσφέρει τη δυνατότητα επιλογής συστήματος εκκίνησης ανάμεσα στα sysvinit, runit και OpenRC, σε αντίθεση με το Debian που προσφέρει μόνο το systemd ως προεπιλογή.

## Ιστορία
Η κυκλοφορία της έκδοσης Debian 8 αποξένωσε ορισμένους προγραμματιστές και άλλους χρήστες λόγω της υιοθέτησης του συστήματος εκκίνησης systemd ως προεπιλεγμένου και της επακόλουθης κατάργησης της υποστήριξης για άλλα υπάρχοντα συστήματα εκκίνησης. Η πρώτη σταθερή έκδοση της διανομής Devuan δημοσιεύτηκε στις 25 Μαΐου 2017.   

Η έκδοση Devuan 2.0.0 *ASCII* κυκλοφόρησε στις 9 Ιουνίου 2018 και η 2.1 *ASCII* κυκλοφόρησε στις 21 Νοεμβρίου 2019. Η έκδοση ASCII παρέχει μια επιλογή από πέντε διαφορετικά περιβάλλοντα επιφάνειας εργασίας κατά την εγκατάσταση (XFCE, Cinnamon, KDE, LXQt, MATE), ενώ πολλοί άλλοι διαχειριστές παραθύρων είναι διαθέσιμοι από τα αποθετήρια. Παρέχει επίσης, κατά την εγκατάσταση, τη δυνατότητα επιλογής του συστήματος εκκίνησης μεταξύ sysvinit και OpenRC και δυνατότητα επιλογής φορτωτή συστήματος μεταξύ GRUB και LILO.

Το Devuan συντηρεί μια τροποποιημένη έκδοση του text-mode προγράμματος εγκατάστασης του Debian για προχωρημένους χρήστες, στο οποίο παρέχει τη δυνατότητα να εγκαταστήσει μόνο δωρεάν λογισμικό εάν το επιλέξει ο χρήστης, ενώ το live usb χρησιμοποιεί επίσης ένα προσαρμοσμένο πρόγραμμα εγκατάστασης γραφικών από το Refracta, ένα παράγωγο του Devuan.

Η έκδοση Devuan 3.0 *Beowulf*, βασισμένη στο Debian 10.4, κυκλοφόρησε στις 3 Ιουνίου 2020. Στη λίστα των υποστηριζόμενων αρχιτεκτονικών προστέθηκε η Ppc64el, ενώ το Runit έγινε πλέον διαθέσιμο ως εναλλακτικό σύστημα εκκίνησης. Τα προγράμματα Eudev και elogind αντικατέστησαν ορισμένες λειτουργίες που παρείχε τοSystemd.

Η έκδοση Devuan 4.0 *Chimaera* κυκλοφόρησε στις 14 Οκτωβρίου 2021. Βασίζεται στο Debian Bullseye (11.1) και τον πυρήνα Linux 5.10.

## Ιστορικό εκδόσεων
Με βάση την επίσημη ιστοσελίδα:

## Πακέτα
Η διανομή Devuan έχει δικό της αποθετήριο πακέτων που αντικατοπτρίζει το upstream αποθετήριο της Debian. Τοπικές τροποποιήσεις συμβαίνουν μόνο όταν είναι απαραίτητες για την προσαρμογή των πακέτων σε άλλα συστήματα εκκίνησης πέραν του Systemd. Στα τροποποιημένα πακέτα συμπεριλαμβάνονται τα πακέτα udisks και policykit. Το Devuan αποσκοπεί στο να μιμείται τον τρόπο που λειτουργεί η αντίστοιχη έκδοση του Debian. Το Devuan δεν παρέχει το πακέτο systemd στα αποθετήριά του, αλλά εξακολουθεί να παρέχει τη βιβλιοθήκη libsystemd0 μέχρι να καταργηθούν όλες οι εξαρτήσεις από αυτό.

Το Amprolla είναι το πρόγραμμα που χρησιμοποιείται για τη συγχώνευση πακέτων Debian με πακέτα Devuan. Κατεβάζει πακέτα από το Debian και συγχωνεύει αλλαγές σε πακέτα που έχουν πραγματοποιηθεί από το εγχείρμα Devuan. 

## Παραπομπές


## Εξωτερικοί σύνδεσμοι

* Επίσημος ιστότοπος 
* Αποθετήριο πηγαίου κώδικα
* Αποθετήριο εκδόσεων
* Το λήμμα 

Κατηγορία:Διανομές Linux
Κατηγορία:Debian
Χέρμπερτ Βασίλιεφ

Ο **Χέρμπερτ Χάραλντοβιτς Βασίλιεφ** (λετ. *Herberts Vasiļjevs*, ρωσ. *Херберт Харальдович Васильев*, γενν. 23 Μαΐου 1976, Ρίγα, ΕΣΣΔ) ήταν Λετονός παίκτης χόκεϊ επί πάγου, σέντερ και δεξιός εξτρέμ. Αποσύρθηκε ως παίκτης στο τέλος της σεζόν 2016/2017. Γνωστός για το ότι έπαιξε για το Krefeld Penguin της γερμανικής ένωσης χόκεϋ, για το οποίο έπαιξε συνολικά 12 σεζόν. Έχει γερμανική υπηκοότητα. Γιος του παίκτη χόκεϋ και προπονητή χόκεϋ Χάραλντ Βασίλιεφ.

## Βιογραφία
Στις αρχές της δεκαετίας του 1990, μαζί με τον πατέρα του Χάραλντ, μετακόμισε στη Γερμανία, όπου ο Χέρμπερτ Βασίλιεφ έκανε τα πρώτα του βήματα στο χόκεϊ. Σε ηλικία 18 ετών, ξεκίνησε την καριέρα του στο κλαμπ Krefeld Penguin, παίζοντας στη γερμανική ένωση χόκεϋ. Ο Βασίλιεφ πέρασε τη σεζόν 1995/96 στο Ontario Hockey League, παίζοντας για τον σύλλογο Guelph Storm.

Την επόμενη σεζόν 1996/97, ο Βασίλιεφ υπέγραψε συμβόλαιο με τον σύλλογο NHL Φλόριντα Πάνθερς. Ωστόσο, για πρώτη φορά έπαιξε για τις αγροτικές λέσχες Carolina Monarchs, Port Huron Border Cats και Best New Haven. Έπαιξε 5 παιχνίδια για τη Φλόριντα τη σεζόν 1998/99. Από το 1999 έως το 2001, έπαιξε για τους Ατλάντα Θράσερς, αλλά πέρασε τους περισσότερους αγώνες στο farm club για το Orlando Solar Bears club.

Μετά τη λήξη του συμβολαίου με τους Thrashers, ο Βασίλιεφ υπέγραψε συμβόλαιο με τους Βανκούβερ Κάνακς, αλλά πέρασε μόνο ένα μέρος της σεζόν 2001/02 στο NHL, πέρασε το υπόλοιπο αυτής της σεζόν και τη σεζόν 2002/03 στη φάρμα, παίζοντας για τον σύλλογο Μανιτόμπα Μους.

Τη σεζόν 2003/04 έπαιξε στη ρωσική Super League για την Αμούρ Χαμπάροφσκ. Το 2004, υπέγραψε συμβόλαιο με τη γερμανική ομάδα Νυρεμβέργης Ice Tigers. Το 2005 επέστρεψε στο κλαμπ Krefeld Penguin, όπου ξεκίνησε την καριέρα του. Είναι ο αδιαμφισβήτητος ηγέτης του συλλόγου. Από το 2007 μόνιμος αρχηγός της ομάδας.

## Επιτεύγματα
* Νικητής Turner Cup με Orlando Solar Bears (2000/01)
* Ο καλύτερος σκόρερ της γερμανικής ένωσης χόκεϋ (30 γκολ τη σεζόν 2006/07)
* Παίκτης της Χρονιάς στη γερμανική ένωση χόκεϋ (2007)
* Μέλος των αγώνων all-star της Γερμανικής Λίγκας Χόκεϋ (2006/07, 2007/08, 2008/09)
* Καλύτερη χρησιμότητα στο γερμανικό πρωτάθλημα (+25 το 2012/13)

## Σύνδεσμοι
* Херберт Васильев — статистика на The Internet Hockey Database  (англ.)
* Херберт Васильев — статистика на European Ice Hockey Online AB  (англ.)
* Херберт Васильев — статистика на «Eliteprospects.com» (англ.)

## Παραπομπές


Κατηγορία:Αθλητές του χόκεϊ επί πάγου
Κατηγορία:Λετονοί αθλητές
Παγκόσμιο Πρωτάθλημα Στίβου 2022 – 20 χιλιόμετρα βάδην ανδρών

Τα **[[20 χιλιόμετρα βάδην δρόμου]] ανδρών** στο Παγκόσμιο Πρωτάθλημα Στίβου 2022 πραγματοποιήθηκαν στις 15 Ιουλίου, σε μια επαναλαμβανόμενη κούρσα 1 χιλιομέτρου στη λεωφόρο Μάρτιν Λούθερ Κινγκ μπροστά από το Στάδιο Άουτζεν στο Γιουτζίν του Όρεγκον.

## Ρεκόρ

## Πρόγραμμα
Το πρόγραμμα είναι σε τοπική ώρα (UTC-7)

## Αποτελέσματα
### Τελικός

## Παραπομπές

20000 Β Αν
Ασπίδα ΚΟΠ 2006

H **Ασπίδα ΚΟΠ 2006** ήταν η 37η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, Απόλλων, και ο κυπελλούχος Κύπρου, ΑΠΟΕΛ. Το παιχνίδι έγινε στο Νέο Γ.Σ.Π. στη Λευκωσία. 

Ο Απόλλωνας κέρδισε τον αγώνα νικώντας τον ΑΠΟΕΛ με 3-1 στην παράταση. Ήταν η πρώτη κατάκτηση Super Cup στην ιστορία του Απόλλωνα.

## Αγώνας

### Λεπτομέρειες

## Παραπομπές


2006
Κατηγορία:Ποδόσφαιρο το 2006
Ασπίδα ΚΟΠ 2007

H **Ασπίδα ΚΟΠ 2007** ήταν η 38η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, ΑΠΟΕΛ, και η κυπελλούχος Κύπρου, Ανόρθωση. Το παιχνίδι έγινε στο Νέο Γ.Σ.Π. στη Λευκωσία. 

Η Ανόρθωση κέρδισε τον αγώνα νικώντας τον ΑΠΟΕΛ με 2-1. 

Η Ασπίδα ΚΟΠ ήταν αφιερωμένη στη μνήμη του Πεύκιου Γεωργιάδη και στα θύματα των πυρκαγιών στην Ελλάδα. Πριν από τον αγώνα τηρήθηκε μονόλεπτη σιγή. Οι ποδοσφαιριστές φορούσαν μαύρα περιβραχιόνια. 

## Αγώνας

### Λεπτομέρειες

## Παραπομπές


2007
Κατηγορία:Ποδόσφαιρο το 2007
Ασπίδα ΚΟΠ 2008

Η **Ασπίδα ΚΟΠ 2008** ήταν η 39η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, Ανόρθωση, και ο κυπελλούχος Κύπρου, ΑΠΟΕΛ. Το παιχνίδι έγινε στο Νέο Γ.Σ.Π. στη Λευκωσία. 

Το ΑΠΟΕΛ κέρδισε τον αγώνα νικώντας την Ανόρθωση με 1-0. 

## Αγώνας

### Λεπτομέρειες

## Παραπομπές

2008
Κατηγορία:Ποδόσφαιρο το 2008
Super Cup ποδοσφαίρου ανδρών Κύπρου 2009

Το **Super Cup ποδοσφαίρου ανδρών Κύπρου 2009** ήταν η 40η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, ΑΠΟΕΛ, και ο κυπελλούχος Κύπρου, ΑΠΟΠ Κινύρας Πέγειας. Το παιχνίδι έγινε στο Νέο Γ.Σ.Π. στη Λευκωσία. 

Το ΑΠΟΕΛ κέρδισε τον αγώνα νικώντας τον ΑΠΟΠ Κινύρα Πέγειας με 2-1. 

Ο αγώνας ήταν αφιερωμένος στα 75 χρόνια ύπαρξης της Κυπριακής Ομοσπονδίας Ποδοσφαίρου (ΚΟΠ). 

## Αγώνας

### Λεπτομέρειες

## Παραπομπές

2009
Κατηγορία:Ποδόσφαιρο το 2009
Όνφιμ

μικρογραφία|250x250εσ|Η σχολική εργασία του Όνφιμ και η επιγραφή "Είμαι άγριο θηρίο", περ. 1260 μ.Χ.
Ο **Όνφιμ** (Αρχαία διάλεκτος Νόβγκοροντ: онѳиме, *όνφιμε*), επίσης **Ανθέμιος του Νόβγκοροντ**, ήταν αγόρι από την Δημοκρατία του Νόβγκοροντ που έζησε στην ομώνυμη πόλη (σημερινή Ρωσία) τον 13ο αι. μ.Χ., γύρω στο 1220 ή 1260. Οι σημειώσεις και οι σχολικές εργασίες του έμειναν χαραγμένες πάνω σε χειρόγραφα από φλοιό σημύδας, τα οποία διατηρήθηκαν στο αργιλώδες έδαφος του Νόβγκοροντ. Ο Όνφιμ, που εκείνον τον καιρό ήταν μάλλον 6 ή 7 ετών, έγραφε στην αρχαία διάλεκτο του Νόβγκοροντ, τμήμα της αρχαίας ανατολικής Σλαβικής, γνωστή και ως αρχαία Ρωσική γλώσσα. Πέρα από γράμματα και συλλαβές, ζωγράφισε πεδία μαχών και σκίτσα με τον εαυτό του και τους καθηγητές του.

## Ιστορικό
Η πόλη Νόβγκοροντ, γνωστή και ως **Βελίκι Νόβγκοροντ** (Ρωσικά: *Великий Новгород*), είναι σημαντικό διοικητικό κέντρο του Όμπλαστ του Νόβγκοροντ και ήταν η πρωτεύουσα της ομώνυμης Φεουδαλικής Δημοκρατίας. Πιστεύεται ότι την εποχή εκείνη η πόλη σημείωνε ασυνήθιστα υψηλά επίπεδα . Περίπου 200 χιλιόμετρα νότια της Αγίας Πετρούπολης, η πόλη περιβάλλεται από δάση σημύδας, των οποίων ο φλοιός χρησιμοποιήθηκε για αιώνες από τους ντόπιους για γραφή, καθώς ήταν μαλακός και εύκολος στην χάραξη.

## Τα γραπτά του Όνφιμ
Σήμερα διασώζονται 17 επιγραφές σε ξύλο σημύδας που αποδίδονται στον Όνφιμ. Οι 12 από αυτές περιέχουν σχέδια και μόνο οι 5 περιέχουν κείμενα. Ένα από τα σχέδια παρουσιάζει έναν ιππότη σε άλογο να επιτίθεται σε κάποιον άνθρωπο με λόγχη, με τους μελετητές να εικάζουν ότι ο Όνφιμ αναπαριστούσε τον εαυτό του ως ιππότη. Τα γραπτά αποτελούν ασκήσεις γλωσσικής εκμάθησης: ο Όνφιμ έκανε εξάσκηση γράφοντας το αλφάβητο, επαναλαμβάνοντας συλλαβές και καταγράφοντας ψαλμούς. Τα γραπτά του περιέχουν φράσεις όπως *"Κύριε, βοήθα τον υπηρέτη σου, Όνφιμ"* και παραπομπές από το Βιβλίο των Ψαλμών.

Οι εικονογραφήσεις του Όνφιμ περιλαμβάνουν εικόνες ιπποτών, αλόγων, βελών και σκοτωμένων εχθρών. Σε ένα από τα σκίτσα αναπαρίσταται ένα θηρίο με μακρύ λαιμό, μυτερά αυτιά και σγουρή ουρά. Η εικονογράφηση αποτελεί ίσως "ένα πορτρέτο του εαυτού του, μεταμφιεσμένου σε φανταστικό ζώο". Το θηρίο είτε έχει ένα βέλος με φτερά στο στόμα, είτε εκτοξεύει φωτιά. Σε ένα από τα κείμενα εντοπίζεται η φράση *"Είμαι άγριο θηρίο"*, ενώ το κείμενο στο πλαίσιο λέει *"Χαιρετίσματα από τον Όνφιμ στον Ντανίλο"*, πιθανότατα φίλος ή συμμαθητής του Όνφιμ. Ο αριθμός των δακτύλων στα χέρια των εικονιζόμενων ανθρώπων ποικίλλει από τρία έως οκτώ. Πιθανολογείται πως ο Όνφιμ δεν είχε μάθει ακόμη αριθμητική.

## Εικόνες

Αρχείο:Онфим (200).gif|Ιππότης με το όνομα "Όνφιμ" στα δεξιά και από πάνω το αλφάβητο από το Α έως το Κ.
Αρχείο:Birch bark document 210.jpg|Επιγραφές σε φλοιό σημύδας: μαθήματα ορθογραφίας και σκίτσα ανθρώπων.
Αρχείο:Bb206.gif|Βιβλικό απόσπασμα και πορτρέτα του Όνφιμ με φίλους του.
Αρχείο:Onfim.jpg|Διάφορες ζωγραφιές.


## Παραπομπές


## Εξωτερικοί σύνδεσμοι
* 

Ονφιμ
NGC 3861

Ο **[[Νέος Γενικός Κατάλογος|NGC]] 3861** είναι μεγάλος ραβδωτός σπειροειδής γαλαξίας με δακτυλιοειδή δομή ο οποίος απέχει περίπου 310 εκατομμύρια έτη φωτός από το Ηλιακό Σύστημα και βρίσκεται στον αστερισμό Λέοντα. Ανακαλύφθηκε από τον αστονόμο Τζον Χέρσελ (John Herschel) στις 23 Μαρτίου 1827. Ανήκει στο σμήνος γαλαξιών Λέοντα και περιέχει κανονικές ποσότητες H I καθώς και ιονισμένου υδρογόνου (H II). Επίσης είναι χαμηλής φωτεινότητας γαλαξίας Σίφερτ τύπου ΙΙ ο οποίος όμως ταξινομείται και ως γαλαξίας LINER.

## Υπερκαινοφανής
Στις 7 Μαρτίου 2014 παρατηρήθηκε στον NGC 3861 o υπερκαινοφανής τύπου Ia **SN2014aa**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Λέων (αστερισμός)
3861
36604
06724
Κατηγορία:Ραβδωτοί σπειροειδείς γαλαξίες
Κατηγορία:Γαλαξίες Σίφερτ
Κατηγορία:Γαλαξίες LINER
Κατηγορία:Σμήνος του Λέοντα
NGC 4459

Ο **[[Νέος Γενικός Κατάλογος|NGC]] 4459** είναι φακοειδής γαλαξίας ο οποίος απέχει περίπου 50 εκατομμύρια έτη φωτός από το Ηλιακό Σύστημα και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ουίλιαμ Χέρσελ (William Herschel) στις 14 Ιανουαρίου 1787.

Ανήκει στο Σμήνος της Παρθένου και ταξινομείται ως γαλαξίας LINER. 

## Φυσικά χαρακτηριστικά

### Δίσκος σκόνης
Ο NGC 4459 έχει κεντρικό δίσκο σκόνης που περιβάλλει εσωτερικό δακτύλιο. Επίσης υπάρχουν ενδείξεις πως ο δίσκος αυτός είναι ενεργή περιοχή γεννέσεως νέων αστέρων.

### Υπερμαζική μελανή οπή
Στον NGC 4459 βρίσκεται υπερμαζική μελανή οπή η μάζα της οποίας εκτιμάται πως είναι περίπου 70 εκατομμύρια ηλιακές μάζες. Η διάμετρός της εκτιμάται πως είναι περίπου 2,87 εκατομμύρια αστρονομικές μονάδες.

## Αναφορές

## Δείτε επίσης
* Μεσιέ 64

## Παραπομπές


## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κόμη Βερενίκης
4459
41104
07614
Κατηγορία:Γαλαξίες LINER
Κατηγορία:Σμήνος της Παρθένου
+02-32-83
Εθνική Βιβλιοθήκη για Παιδιά και Νέους Ενήλικες

Η **Εθνική Βιβλιοθήκη για Παιδιά και Νέους Ενήλικες (NLCY**) είναι ένα παρακλάδι της Εθνικής Βιβλιοθήκης της Κορέας, που έχει ως στόχο την παροχή υπηρεσιών πληροφόρησης και προώθησης της ανάγνωσης σε παιδιά και νέους ενήλικες. Βρίσκεται στη Σεούλ.

Η NLCY εγκαινιάστηκε στις 28 Ιουνίου 2006 ως αντιπροσωπευτική βιβλιοθήκη της Κορέας που ειδικεύεται σε παιδιά και νεαρούς ενήλικες. Δεδομένου ότι το εξαώροφο κτίριο της βιβλιοθήκης βρίσκεται κοντά στο σταθμό Gangnam, παρέχει εύκολη πρόσβαση σε άτομα όλων των ηλικιών, όπως παιδιά, νεαρούς ενήλικες και ενήλικες. Η βιβλιοθήκη συλλέγει πηγές γνώσης και πληροφορίες για τα παιδιά και τους νέους ενήλικες και από τον Μάιο του 2021 και διαθέτει συνολικά 715.066 τόμους- μεταξύ των οποίων 520.851 τόμους ανατολικών βιβλίων, 80.400 τόμους δυτικών βιβλίων, 17.459 τόμους περιοδικών, 96.356 μονάδες μη βιβλίων. Η συλλογή καλύπτει όχι μόνο υλικό για παιδιά και νέους ενήλικες, αλλά και επιστημονικό υλικό για ερευνητές στον αντίστοιχο τομέα. Επίσης, η NLCY υλοποιεί έργα για την ανάπτυξη περιεχομένου για την καλλιέργεια της αναγνωστικής ικανότητας σε παιδιά και νέους ενήλικες με την υποστήριξη τοπικών δημόσιων και σχολικών βιβλιοθηκών.

## Ιστορία
***2004** Διεξαγωγή μελέτης για τη λειτουργία της Εθνικής Βιβλιοθήκης για παιδιά και νέους ενήλικες
***2005** Εγκαίνια του ιδρυτικού ΤΦ της Εθνικής Βιβλιοθήκης για παιδιά και νέους ενήλικες
***2006** Έναρξη λειτουργίας της Εθνικής Βιβλιοθήκης για παιδιά και νέους
***2009** Εγκαίνια της αίθουσας διαδραστικών αφηγήσεων και της αίθουσας εμπειριών Dokdo
***2011** Εγκατάσταση της ιδιωτικής συλλογής Ma Hae Song
***2012** Εγκατάσταση της ιδιωτικής συλλογής Cho Heun Pa
***2017** Εγκατάσταση της ιδιωτικής συλλογής Hong Sung Chan
***2019** Έναρξη λειτουργίας του παραρτήματος ελπίδας Future Dream
***2020** Ίδρυση του Κέντρου AR

## Σχέδια κατόψεων
*1ος όροφος: Παιδική συλλογή, Dream Makerspace (χώρος δημιουργίας ονείρων), Οικογενειακός χώρος (Makerspace), αίθουσα θηλασμού και γραφείο πληροφοριών
*2ος όροφος: Hope Makerspace (Χώρος δημιουργίας ελπίδας), Αίθουσα διαδραστικών αφηγήσεων, Φαντασία του χώρου και αίθουσα εκθέσεων
*3ος όροφος: Ερευνητικό υλικό και στοίβες
*4ος όροφος: Αίθουσα εικονογραφημένων βιβλίων με AR (Επαυξημένη Πραγματικότητα), αίθουσες συζητήσεων ανάγνωσης, αίθουσα σεμιναρίων και αμφιθέατρο
*1oς Υπόγειος όροφος: AR (Ενισχυμένη πραγματικότητα) στη Βιβλιοθήκη, και αίθουσα για την παιδική εμπειρία Dokdo LIVEary
*2oς Υπόγειος όροφος: Καφετέρια της Βιβλιοθήκης (προς το παρόν κλειστή εξαιτίας του COVID19)

## Συλλογές

## Δείτε επίσης
* Κατάλογος μεγαλύτερων βιβλιοθηκών
* Κατάλογος Εθνικών Βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Κατηγορία:Εθνικές βιβλιοθήκες
Κατηγορία:Βιβλιοθήκες στη Νότια Κορέα
Κατηγορία:Σεούλ
Αρμενοχώρι Χανίων

Το  **Αρμενοχώρι** (επίσημη ονομασία *Αρμενοχώριον*) είναι οικισμός της κοινότητας Σφακοπηγαδίου, της δημοτικής ενότητας (τέως δήμου) Μυθήμνης, του δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης. 
## Γεωγραφία
Το Αρμενοχώρι είναι ημιορεινός οικισμός στο δυτικό τμήμα του νομού Χανίων. Βρίσκεται ανατολικά του ποταμού Τυφλού και πάνω στον επαρχιακό δρόμο Μαλαθύρου-Βουλγάρω, νότια του Σφακοπηγαδίου και σε μέσο σταθμικό υψόμετρο 210 μέτρων. Απέχει 41 χιλιόμετρα περίπου νοτιοδυτικά των Χανίων (μέσω Νωπηγείων).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Μαλαθύρου του νομού Χανίων. Το 1929 προσαρτήθηκε στην κοινότητα Σφακοπηγαδίου. Με το ΦΕΚ 244Α - 04/12/1997 αποσπάστηκε από την κοινότητα Σφακοπηγαδίου και προσαρτήθηκε στον δήμο Μηθύμνης. Με το ΦΕΚ 87Α - 07/06/2010 αποσπάστηκε από τον δήμο Μηθύμνης και προσαρτήθηκε στον δήμο Κισσάμου.
## Αξιοθέατα
*Η εκκλησία του Αγίου Ιωάννη
## Παραπομπές

## Πηγές
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr
## Εξωτερικοί σύνδεσμοι
* https://ellinismos.gr/istoria-ellinismoy/topikes-istories/armenochori-chanion/

Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Super Cup ποδοσφαίρου ανδρών Κύπρου 2010

Το **Super Cup ποδοσφαίρου ανδρών Κύπρου 2010** ήταν η 41η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, Ομόνοια, και ο κυπελλούχος Κύπρου, Απόλλων. Το παιχνίδι έγινε στο Νέο Γ.Σ.Π. στη Λευκωσία.

Ο αγώνας στην κανονική διάρκεια του ολοκληρώθηκε ισόπαλος 1-1. Δεν ακολούθησε παράταση αλλά απευθείας η διαδικασία των πέναλτι. Η Ομόνοια κέρδισε με 3-2.

Από αυτή την περίοδο η διοργάνωση μετονομάστηκε σε **LTV Super Cup**. Επιπλέον, η νικήτρια ομάδα του Super Cup θα είχε μόνιμα στην κατοχή της το τρόπαιο.

## Αγώνας

### Λεπτομέρειες

## Παραπομπές

## Εξωτερικοί σύνδεσμοι
*

2010
Κατηγορία:Ποδόσφαιρο το 2010
NGC 4608

Ο **[[Νέος Γενικός Κατάλογος|NGC]] 4608** είναι ραβδωτός φακοειδής γαλαξίας στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 15 Μαρτίου 1784. Απέχει περίπου 56 εκατομύρια έτη φωτός από το Ηλιακό Σύστημα και ανήκει στο Σμήνος της Παρθένου.

## Φυσικά χαρακτηριστικά
Η «ράβδος» του NGC 4608 είναι σαφώς ορισμένη ενώ περιμετικά αυτής υπάρχει εσωτερικός δακτύλιος. Έξω από τον δακτύλιο αυτόν, υπάρχει δίσκος χαμηλής επιφανειακής φωτεινότητας that contains weak spiral features.

Η γαλαξιακή διόγκωση στο κέντρο του είναι κλασικής μορφής και ομοιάζει με αυτήν ενός ελλειπτικού γαλαξία. Ο NGC 4608 ουσιαστικά δεν έχει εξωτερικό δίσκο. Υπάρχουν ορισμένες θεωρίες που προσπαθούν να ερμηνεύσουν το χαρακτηριστικό του αυτό, όπως ότι ήταν δυνατή η δημιουργία της κεντρικής «ράβδου» χωρίς την ύπαρξη δίσκου. Άλλη άποψη που έχει διατυπωθεί είναι πως η αρχική κεντρική «ράβδος» σταδιακά μεγάλωσε αναγκάζοντας τον εξωτερικό δίσκο να χάσει στροφορμή και να απολέσει ύλη που συγκεντρώθηκε στην γαλαξιακή διόγκωση στο κέντρο. Κατά συνέπεια η κεντρική «ράβδος» δεν περιβάλλεται πλέον από αξιόλογο δίσκο.

## Δείτε επίσης
* NGC 4477
* NGC 4340

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Παρθένος (αστερισμός)
4608
42545
07842
Κατηγορία:Σμήνος της Παρθένου
+02-32-177
Φερνάντο Ερνάντες

Ο **Φερνάντο Ερνάντες Ράμος** (γεννημένος στις 11 Σεπτεμβρίου 1989), είναι Κουβανός πετοσφαιριστής, μέλος της εθνικής ομάδας βόλεϊ ανδρών της Κούβας και του ΠΑΟΚ.  Μεταξύ άλλων, έχει κατακτήσει ένα ασημένιο μετάλλιο στο Παγκόσμιο Πρωτάθλημα του 2010 που διεξήχθη στην Ιταλία.

## Αθλητικά επιτεύγματα

### Σύλλογοι

* **[[Challenge Cup πετοσφαίρισης ανδρών|CEV Challenge Cup]]**
**  2021/2022 – με την Χάλμπαμνκ

* **Εγχώρια τρόπαια**
** **2017/2018** Κύπελλο Τουρκίας, με Χάλμπανκ
** **2017/2018** Τουρκικό πρωτάθλημα, με τη Χάλμπανκ
** **2022** Σούπερ Καπ Ελλάδας, με τον Παναθηναϊκό
** **2022/2023** Λιγκ Καπ Ελλάδας, με τον Παναθηναϊκό
** **2023/2024** Λιγκ Καπ Ελλάδας, με τον Παναθηναϊκό

### Εθνική Νέων

* **2008** Πρωτάθλημα NORCECA U21
* **2009** Παγκόσμιο Πρωτάθλημα Κ21 της FIVB

### Ατομικά βραβεία
* **2008:** Πρωτάθλημα NORCECA U21 – Καλύτερος σέρβερ
* **2011:** Πρωτάθλημα NORCECA – Καλύτερος σέρβερ
* **2011:** Παναμερικανικοί αγώνες – Καλύτερος σέρβερ
* **2011:** Παγκόσμιο Κύπελλο FIVB – Καλύτερος σκόρερ
* **2016:** Ιταλικό Πρωτάθλημα – Καλύτερος σέρβερ
* **2017:** Πρωτάθλημα Ιταλίας – Καλύτερος Spiker
* **2023:** Σούπερ καπ Ελλάδος πετοσφαίρισης Ανδρών περιόδου 2021-22 - Πολυτιμότερος Παίκτης (MVP) 
* **2018:** Τουρκικό Πρωτάθλημα – Καλύτερος διαγώνιος
* **2024:** Λιγκ Καπ Ελλάδας πετοσφαίρισης ανδρών 2023-2024 - Πολυτιμότερος Παίκτης (MVP) 
* **2024:** Ελληνικό Πρωτάθλημα – Πρώτος σκόρερ

## Παραπομπές


## Εξωτερικοί σύνδεσμοι
* 
* 

Κατηγορία:Κουβανοί πετοσφαιριστές
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ
Super Cup ποδοσφαίρου ανδρών Κύπρου 2011

Το **Super Cup ποδοσφαίρου ανδρών Κύπρου 2011** ήταν η 42η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, ΑΠΟΕΛ, και η κυπελλούχος Κύπρου, Ομόνοια. Το παιχνίδι έγινε στο Νέο Γ.Σ.Π. στη Λευκωσία.

Το ΑΠΟΕΛ κέρδισε τον αγώνα νικώντας την Ομόνοια με 1-0.

Η επίσημη ονομασία της διοργάνωσης ήταν **LTV Super Cup**. Ο αγώνας ήταν αφιερωμένος στη μνήμη του Άκη Κλεάνθους και στα θύματα της έκρηξης στη ναυτική βάση «Ευάγγελος Φλωράκης».

Ο αγώνας μεταδόθηκε τηλεοπτικά από την LTV.

## Αγώνας

### Λεπτομέρειες

## Παραπομπές

## Εξωτερικοί σύνδεσμοι
*

2011
Κατηγορία:Ποδόσφαιρο το 2011
Αρζάβα

μικρογραφία|350px|Η Αρζάβα (πράσινο) περιγράφεται ως σημαντική δύναμη από τις Αιγυπτιακές επιγραφές, ενώ οι Χετταίοι (μπλε) αναφέρουν πως σχημάτιζε συμμαχία με τους Αχαιούς (μωβ).

Η **Αρζάβα** ήταν αρχαίο βασίλειο ή συνομοσπονδία κρατών στην δυτική Ανατολία κατά το δεύτερο μισό της 2ης χιλιετίας π.Χ., περ. από το 1400 έως 1200 π.Χ. Το κέντρο της Αρζάβας πιστεύεται πως ήταν ο Κάυστρος ποταμός και πρωτεύουσά της η Απάσα, η οποία συχνά ταυτίζεται με την ελληνική αποικία Έφεσο. Όταν οι Χετταίοι υπό τον Μουρσίλι Β' κατέκτησαν την Αρζάβα, αυτή διαιρέθηκε σε τρία υποτελή χεττιτικά κρατίδια. Το νοτιότερο κρατίδιο κατά μήκος του ποταμού Μαιάνδρου ονομάστηκε **[[Μίρα (βασίλειο)|Μίρα]]**, ενώ αργότερα θα μετονομαστεί σε Καρία, το βορειότερο κρατίδιο, η **[[Γη του Ποταμού Σεχά]]**, κατά μήκος του ποταμού Σεχά μετέπειτα θα γίνει γνωστό ως Λυδία και η ανατολική περιοχή θα λάβει το όνομα **Απάλλα**.

Η Αρζάβα διαδέχθηκε την Ασσούβα, μια συνομοσπονδία κρατών της δυτικής Ανατολίας που κατακτήθηκε από τους Χετταίους περ. το 1400 π.Χ. Στα ανατολικά γειτνίαζε με τα δυτικά σύνορα του Μεγάλου και Νέου Βασιλείου των Χετταίων. Από τα ανατολικά είχε στενή επαφή με το φύλο των *Αχιγιάβα* που αναφέρεται στις Χεττιτικές επιγραφές και ταυτίζεται με τους Αχαιούς της Μυκηναϊκής εποχής. Σε διάφορες περιόδους οι Αχαιοί και η Αρζάβα σχημάτιζαν συνασπισμό εναντίον των Χετταίων. Μετά την κατάκτηση και διαίρεση της Αρζάβας από τους Χετταίους, αυτή θα παραμείνει τμήμα του Χεττιτικού κράτους μέχρι την πτώση του κατά την Ύστερη Εποχή του Χαλκού. 

## Παραπομπές


Κατηγορία:Κράτη στην Αρχαία Μικρά Ασία
Κατηγορία:Πρώην συνομοσπονδίες
Super Cup ποδοσφαίρου ανδρών Κύπρου 2012

Το **Super Cup ποδοσφαίρου ανδρών Κύπρου 2012** ήταν η 43η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, ΑΕΛ, και η κυπελλούχος Κύπρου, Ομόνοια. Το παιχνίδι έγινε στο Στάδιο Αντώνης Παπαδόπουλος στη Λάρνακα.

Η Ομόνοια κέρδισε τον αγώνα νικώντας την ΑΕΛ με 5-3.

Η επίσημη ονομασία της διοργάνωσης ήταν **LTV Super Cup**. Ο αγώνας ήταν αφιερωμένος στους φιλάθλους που ήταν καθηλωμένοι σε αναπηρικά καροτσάκια και παρακολουθούσαν αγώνες ποδοσφαίρου.

Ο αγώνας μεταδόθηκε τηλεοπτικά από την LTV.

## Αγώνας

### Λεπτομέρειες

## Παραπομπές

## Εξωτερικοί σύνδεσμοι
*

2012
Κατηγορία:Ποδόσφαιρο το 2012
Παγκόσμιο Πρωτάθλημα Στίβου 2022 – Άλμα εις ύψος ανδρών

Το **[[άλμα εις ύψος]] ανδρών** στο Παγκόσμιο Πρωτάθλημα Στίβου 2022 πραγματοποιήθηκε στις 15 και 18 Ιουλίου 2022 στο Χείγουορντ Φιλντ.

## Ρεκόρ

## Πρόγραμμα

## Αποτελέσματα
### Προκριματικός γύρος
Πρόκριση: 2,30 μ (Q) ή οι 12 καλύτεροι αθλητές (q)

### Τελικός
Αποτελέσματα τελικού

## Παραπομπές

Α Υψος Αν
Super Cup ποδοσφαίρου ανδρών Κύπρου 2013

Το **Super Cup ποδοσφαίρου ανδρών Κύπρου 2013** ήταν η 44η έκδοση του Super Cup Κύπρου. Στον αγώνα συμμετείχαν o πρωταθλητής Κύπρου, ΑΠΟΕΛ, και ο κυπελλούχος Κύπρου, Απόλλων. Το παιχνίδι έγινε στο Νέο Γ.Σ.Π. στη Λευκωσία.

Ο ΑΠΟΕΛ κέρδισε τον αγώνα νικώντας τον Απόλλωνα με 1-0.

Η επίσημη ονομασία της διοργάνωσης ήταν **LTV Super Cup**. Ο αγώνας ήταν αφιερωμένος στον Ερυθρό Σταυρό.

Ο αγώνας μεταδόθηκε τηλεοπτικά από την LTV.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*
*Τεχνική ανάλυση του αγώνα

2013
Κατηγορία:Ποδόσφαιρο το 2013
NGC 4090

Ο **[[Νέος Γενικός Κατάλογος|NGC]] 4090** είναι σπειροειδής γαλαξίας ο οποίος απέχει 340 εκατομμύρια έτη φωτός από το Ηλιακό Σύστημα και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ Λούις ντ' Αρέ (Heinrich Louis d'Arrest) στις 2 Μαΐου 1864 και ανήκει στην ομάδα γαλαξιών NGC 4065.

Ο NGC 4090 έχει ενεργό γαλαξιακό πυρήνα. Στις 5 Απριλίου 2018 ανιχνεύθηκε στον γαλαξία υπερκαινοφανής τύπου Ia ο οποίος φέρει την ονομασία SN 2018aqh.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κόμη Βερενίκης
Κατηγορία:Ενεργοί γαλαξίες
4090
38288
07077
Κατηγορία:Ομάδα γαλαξιών NGC 4065
+04-29-015
NGC 679

Ο **[[Νέος Γενικός Κατάλογος|NGC]] 679** είναι ελλειπτικός ή φακοειδής γαλαξίας ο οποίος απέχει 210 εκατομμύρια έτη φωτός από το Ηλιακό Σύστημα και βρίσκεται στον αστερισμό Ανδρομέδα. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Σεπτεμβρίου 1784 και ανήκει στο σμήνος γαλαξιών Abell 262.

Πρόκειται για ραδιογαλαξία που περιβάλλεται από δίσκο σκόνης διαμέτρου περίπου .

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Φακοειδείς γαλαξίες
Κατηγορία:Ραδιογαλαξίες
Κατηγορία:Ανδρομέδα (αστερισμός)
0679
06711
01283
+06-05-012
NGC 4866

Ο **[[Νέος Γενικός Κατάλογος|NGC]] 4866** είναι φακοειδής γαλαξίας χωρίς κεντρική «ράβδο» ο οποίος απέχει περίπου 100 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 14 Ιανουαρίου 1787 και ανήκει στο Σμήνος της Παρθένου.

Την 1η Απριλίου 2015 ανιχνεύθηκε από το πρόγραμμα ASAS-SN (αγγλ. All Sky Automated Survey for SuperNovae) φωτεινή πηγή η οποία έλαβε την ονομασία **ASASSN-15ga**. Πιθανότατα πρόκειται για υπερκαινοφανή τύπου Ia.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Παρθένος (αστερισμός)
Κατηγορία:Σμήνος της Παρθένου
4866
44600
08102
+02-33-045